[Studier](https://www.uio.no/studier/) [Emner](https://www.uio.no/studier/emner/) [Samfunnsvitenskap](https://www.uio.no/studier/emner/sv/) [Statsvitenskap](https://www.uio.no/studier/emner/sv/statsvitenskap/)

STV1550 – Arbeidslivsrelevant prosjektarbeid

**Nivå**

Bachelor

**Studiepoeng**

10

**Undervisning**

Høst

**Eksamen**

Høst

**Undervisningsspråk**

Norsk

Beskrivelse av emnet

* [Kort om emnet](https://www.uio.no/studier/emner/sv/statsvitenskap/STV1550/#course_content)
* [Hva lærer du?](https://www.uio.no/studier/emner/sv/statsvitenskap/STV1550/#learning_outcomes)
* [Opptak til emnet](https://www.uio.no/studier/emner/sv/statsvitenskap/STV1550/#admission)
* [Undervisning](https://www.uio.no/studier/emner/sv/statsvitenskap/STV1550/#teaching)
* [Eksamen](https://www.uio.no/studier/emner/sv/statsvitenskap/STV1550/#exam)

Timeplan, pensum og eksamensdato

* [Høst 2023](https://www.uio.no/studier/emner/sv/statsvitenskap/STV1550/h23/index.html)

Kort om emnet

Formålet med emnet er at du som student ved institutt for statsvitenskap skal få oppleve og erfare relevansen av din statsvitenskapelige utdanning i praksis.

Emnet gir deg innsikt og erfaring med konkrete og arbeidslivsrelevante problemstillinger og hvordan du kan bruke din statsvitenskapelige kompetanse for å løse dem. I samarbeid med medstudenter i mindre grupper får du jobbe med en arbeidsgiver fra offentlig, privat eller frivillig sektor for å løse reelle og dagsaktuelle oppgaver som er bestemt av og er viktige for arbeidsgiveren.

Du vil erfare hvordan du fungerer i et prosjektbasert gruppearbeid og du vil få verktøyene til å løse eventuelle utfordringer. Organisert seminarundervisning og oppfølging underveis gir deg anledning til å reflektere over egne kunnskaper, ferdigheter og kompetanse på en systematisk måte. Du vil få trening i å formidle og kommunisere på forskjellige måter, til ulike mottakere.

Emnet vil hjelpe deg til å utvikle og forstå dine egne faglige interesser og til å uttrykke din kompetanse overfor fremtidige arbeidsgivere.

Hva lærer du?

Kunnskaper

Etter å ha gjennomført emnet:

* kjenner du hovedtrekkene i virksomheten du utførte prosjektarbeid for
* har du innsikt i prosjektmetodikk
* har du kjennskap til modeller og begreper som brukes i kartlegging av egen kompetanse
* kjenner du noen grunnteknikker for å bidra til godt samarbeid og konflikthåndtering i gruppearbeid

Ferdigheter

Etter å ha gjennomført emnet kan du:

* bruke din statsvitenskapelige kompetanse for å løse konkrete oppgaver for en arbeidsgiver i samarbeid med andre
* forstå en arbeidsgivers behov og hvordan du kan tilpasse ditt og gruppens arbeid til dette behovet
* planlegge, organisere og gjennomføre et prosjekt for en arbeidsgiver i samarbeid med andre
* vurdere og tilpasse hvordan du kommuniserer med de ulike partene i emnet
* presentere resultater fra prosjektet for arbeidsgiver og andre interesserte, både skriftlig og muntlig
* bruke din erfaring med gruppearbeid og håndtere eventuelle konflikter som kan oppstå

Generell kompetanse

Etter å ha gjennomført emnet kan du:

* reflektere over relevans og anvendbarhet av dine statsvitenskapelige kunnskaper, ferdigheter og kompetanse for en arbeidsgiver
* utvikle og forstå hvordan du bruker dine kommunikasjonsferdigheter i møte med medstudenter, arbeidsgiver og ansatte ved UiO
* utvikle og forstå dine faglige interesser
* uttrykke dine faglige interesser og din statsvitenskapelige kompetanse for en fremtidig arbeidsgiver

Opptak til emnet

Emnet er forbeholdt studenter i femte semester på bachelor i statsvitenskap og bachelorstudenter i offentlig administrasjon og ledelse og må inngå i graden som et fritt emne Studentene på offentlig administrasjon og ledelse må ha en av følgende fordypninger for å kunne søke opptak: offentlig administrasjon og ledelse, statsvitenskap eller sosiologi.

UiOs karrieretjenester arrangerer et skreddersydd CV-kurs for de som vurderer å søke om plass på emnet. Kurset er ikke obligatorisk, men Institutt for statsvitenskap anbefaler at alle som søker plass deltar.

Studenter må hvert semester [søke og få plass på undervisningen og melde seg til eksamen](http://www.uio.no/studier/registrering/melding/) i Studentweb. [I tillegg må du laste opp CV i eget nettskjema.](https://nettskjema.no/a/330336)

Dersom du ikke allerede har studieplass ved UiO, kan du søke opptak til våre [studieprogrammer](http://www.uio.no/studier/program/).

Begrenset antall plasser: Du får svar på søknaden ca. en uke etter søknadsfristen i StudentWeb og må ved tilbud bekrefte at du ønsker plassen innen en satt frist.

Obligatoriske forkunnskaper

Studenter tatt opp på bachelorprogrammet i statsvitenskap:

* Metodeemnene i 90-gruppen, [STV1000 – Innføring i statsvitenskap (nedlagt)](https://www.uio.no/studier/emner/sv/statsvitenskap/STV1000/index.html) og [STV1020 – Politisk analyse 2: Forskningsdesign og kvantitative metoder](https://www.uio.no/studier/emner/sv/statsvitenskap/STV1020/index.html) eller [STV1010 – Politisk analyse 1: Forskningsdesign og kvalitative metoder](https://www.uio.no/studier/emner/sv/statsvitenskap/STV1010/index.html) og [STV1020 – Politisk analyse 2: Forskningsdesign og kvantitative metoder](https://www.uio.no/studier/emner/sv/statsvitenskap/STV1020/index.html), må være fullført med snittkarakteren C eller bedre.

Studenter på bachelorprogrammet i offentlig politikk og administrasjon:

* Metodeemnet som inngår i fordypningen og OADM1001-Innføring i offentlig administrasjon og ledelse må være fullført med snittkarakteren C eller bedre.

\*OBS snittkravet på C gjelder kun metode- og innføringsemnene (totalt 20sp) som er spesifisert over, ikke hele fordypningen.

Undervisning

Studentene skal jobbe i grupper på 4-5 studenter med oppgaver som er bestemt av arbeidsgiver.

Gruppene vil gjennom semesteret ha en kontaktperson hos arbeidsgiver, samt få oppfølging av instituttets læringsassistenter / seminarledere. I tillegg til prosjektarbeid, inkluderer emnet obligatoriske seminarer med fokus på refleksjon over egen kompetanse, innføring i presentasjonsteknikk, prosjektmetodikk, gruppearbeid og konflikthåndtering.

Obligatorisk aktivitet

* oppmøte på seminarene
* gjennomføre forventningsavklaring: i samarbeid med læringsassistenten bli enige om hvordan gruppens interne arbeid skal foregå
* gjennomføre oppgavene gitt av arbeidsgiver som del av prosjektarbeidet. Alle gruppene skal presentere arbeidet sitt for en større gruppe hos arbeidsgiver i løpet av november
* basert på leveransen til arbeidsgiver, skal gruppene jevnlig oppdatere læringsassistent og levere utkast til skriftlig arbeid gjennom semesteret
* utarbeide innhold som kan brukes på nettsider og/eller sosiale medier
* refleksjonsnotat som leveres individuelt der studenten reflekterer over eget læringsutbytte fra prosjektarbeidet

All obligatorisk aktivitet er integrert i undervisningen og/eller prosjektarbeidet og vil utdypes nærmere i første seminar.

Eksamen

Muntlig presentasjon av gruppens arbeid med prosjektarbeidet med fokus på læringsutbytte og kompetansebevissthet.

Obligatorisk aktivitet må være bestått samme semester som man avlegger eksamen for å kunne bestå emnet.

Eksamensspråk

Du kan besvare eksamenen på norsk, svensk, dansk eller engelsk.

Adgang til ny eller utsatt eksamen

* [Syk på eksamen / utsatt eksamen](http://www.uio.no/studier/eksamen/sykdom-utsatt/)
* [Ta eksamen på nytt](http://www.uio.no/studier/eksamen/ny-eksamen/)

Mer om eksamen ved UiO

* [Kildebruk og referanser](http://www.uio.no/studier/eksamen/kildebruk/)
* [Tilrettelegging på eksamen](https://www.uio.no/studier/eksamen/tilrettelegging/)
* [Trekk fra eksamen](https://www.uio.no/studier/eksamen/trekk/)
* [Syk på eksamen / utsatt eksamen](https://www.uio.no/studier/eksamen/sykdom-utsatt/)
* [Begrunnelse og klage](https://www.uio.no/studier/eksamen/begrunnelse-klage/)
* [Ta eksamen på nytt](https://www.uio.no/studier/eksamen/ny-eksamen/)
* [Fusk/forsøk på fusk](https://www.uio.no/studier/eksamen/fusk/)

Andre veiledninger og ressurser finner du på [fellessiden om eksamen ved UiO](https://www.uio.no/studier/eksamen/).

Sist hentet fra Felles Studentsystem (FS) 30. jan. 2024 08:58:31

Kontakt

[SV-info](http://www.sv.uio.no/studier/kontakt/sv-info.html)